钦定古今图书集成/理学汇编/文学典/第119卷 > 《翟先生碑》前人
## 钦定古今图书集成/理学汇编/文学典/第119卷 > 《翟先生碑》前人

“世，以仁义为质，学问为业。爰暨先生，固天纵德，应运
立言，继期五百实行，形于州里，明哲与圣合契，该通
《五经》，兼洞坟籍，为万里之场圃，九隩之林泽，挹之若
江湖，仰之若华岳，元元焉测之则无源，汪汪焉酌之
则不竭，可谓生民之英者已。国失元傅，学失表式，凡
百搢绅，哀矣泣血，人百其身，匪云来复。”于是乡党乃
相与登山伐石而勒铭曰：

“邈矣先生，厥德孔贞。腹心弘道，深高入神。王锡三命，
观国之宾。”其视富贵，忽若浮云。既不降志，亦不辱身。